Man skiet ma, kinders dood | Maroela Media
Man skiet ma, kinders dood
Foto ter illustrasie. (Foto: Netcare 911)
'n Man van Mpumalanga het glo sy familie gebel om hulle in te lig dat hy sy vrou en kinders doodgeskiet het, kort voordat hy die vuurwapen op homself gedraai het.
Die polisie in Tonga ondersoek drie klagtes van moord en doen 'n geregtelike doodsondersoek nadat 'n man glo op Lentedag sy vrou, twee kinders en toe homself geskiet het. Die kinders, twee seuns, was onderskeidelik tien en vier jaar oud.
"Die polisie en mediese personeel is omstreeks 21:30 Woensdag oor die voorval ingelig. Met hul aankoms op die toneel het hulle die ma (32) en een van die seuns dood aangetref. Die ander seun is reeds deur 'n familielid na die hospitaal geneem, maar is met sy aankoms by die hospitaal dood verklaar," het kol. Donald Mdhluli, provinsiale woordvoerder van die polisie, gesê.
Die verdagte (36) is met 'n skietwond in die huis aangetref. 'n Vuurwapen wat aan hom behoort, is ook in die huis aangetref.
"Die motief vir die skietery is nog nie bekend nie en die omstandighede van die voorval word ondersoek," het Mdhluli gesê.
Die provinsiale polisiekommissaris het lede van die samelewing aangemoedig om professionele hulp te soek om uitdagings in die lewe te bowe te kom, eerder as om hul tot geweld te wend
Covid-19-statistieke: 8 400 nuwe gevalle
Kinders groet vermoorde ouers maande later
Moedeloos moes hy weed om so tou op te gooi.
Het die man oorleef , swak berig
dit is wat die regering wil hê hulle wil ons van ons koppe afdryf en depres maak silent murder my hart gaan uit na die gesin se familie dit is nou die tyd dat ons se genoeg is genoeg en aangaan met ons lewens ek voel ook party dae om boedel oor te gee maar dan dink ek aan my 2 seuns die lewe het geen sin meer nie